ताला तोड़कर स्पेशल वार्ड में घुसा कैदी पुलिस भी साथ पर जेएएच प्रबंधन बेखबर
दो पुलिस जवानों के साथ आया कैदी ताला तोड़कर जेएएच के स्पेशल वार्ड के एक में घुस गया। मामला दो दिन पुराना बताया गया है। लेकिन जयारोग्य के प्रबंधन को इसकी जानकारी शनिवार देर रात लगी। इसके बाद भी जेएएच प्रबंधन उसे कमरे से बाहर निकालना तो दूर ,यह भी पता नहीं कर पाया कि ताला तोड़कर स्पेशल वार्ड पर कब्जा करने वाला कैदी कौन है आैर उसे कहां से लाया गया है। जबकि जानकारी जुटाने देर रात सिक्योरिटी गार्डों आैर कर्मचारियों को मौके पर भेजा गया था। जयारोग्य अस्पताल में कैदी के संबंध में कोई रिकार्ड नहीं है जबकि रजिस्टर में उक्त कमरा खाली बताया गया है। ऐसे में जेएएच की सुरक्षा व्यवस्था के साथ-साथ प्रबंधन के जिम्मेदार अफसरों की गंभीरता पर भी सवाल उठता है। ऐसी स्थित में तो स्पेशल वार्ड के कमरों में कोई भी आसानी से कब्जा कर, कुछ भी कर सकता है। उधर इस मामले में जानकारी लेने पर जेएएच के अधीक्षक डॉ. जेएस सिकरवार सोमवार को पुलिस को पूरी जानकारी देकर कमरा खाली कराने की बात कहते हैं।
bho_Deva hin_Deva